  Майя Бывальцева Удмуртиын йӧскалык ӵкектосъя тупатъям 500 пала гарантийной сюресъёсты эскерозы. Вань люкетъёсты 31-тӥ куартолэзёзь ортчыны кулэ. Со сярысь журналистъёслы элькунысь транспортъя но сюрес возёсъя министр Алексей Горбачёв ивортӥз. 2017-тӥ арысен статистикаез учконо ке, 2020-тӥ арын браклэн быдӟалаез 30 процентлы кулэсмиз. <…> Таяз арын 174 алонъёс, но эскеронъёс ӧз на йылпумъяське. Бадӟым шекъёс туннэ нуналлы ӧвӧл Алексей Горбачёв, Удмуртиысь транспортъя но сюрес возёсъя министрСолэн верамезъя, 2020-тӥ арын элькунын 288 эскеронъёс ортчытӥзы, соосъя 300 алонъёс сётӥзы. Ӵемысьгес асфальт вылын вамен но кузяла пилиськемъёс, куалдаськон, зор ву кошкон гумыосысь решеткаос вылын пуксён учыръёс пусйисько. Куд-ог объектъёсын ужъёсты 24-25 куартолэзёзь йылпумъяны кутэ «Кышкыттэм но ӟечлыко сюресъёс» йӧскалык ӵектосъя сюресъёсты тупатъян борды 1-тӥ куартолэзьысен басьтӥськыны малпало Ижкарын гарантийной сюресъёсты эскеронэз 5-тӥ оштолэзе кутскизы. Чакласьёс асфальт пильылӥськемъёсты, толалтэ лымыез утялтон дыръя бордюр изъёсты изъянтон, колодчаос котырын сюрес шобрет пуксён учыръёсты пусйизы. Сюресчиослы алонъёс сётӥзы. Кышкытлык вайись шекъёсты уй-нунал ӵоже палэнтыны кулэ, мукетъёссэ – 25-тӥ куартолэзёзь. Милям Ижкарын 2017-тӥысен 2020-тӥ арозь 190-лэсь трос объектъёс гаранти улын. <…> Вань со интыосты ми куинь пол ортчом. 2020-тӥ, 2017-тӥ но 2018-тӥ аръёсы тупатъям объектъёсты нырысетӥзэ котыртӥм ни Олег Бекмеметьев, Ижкарлэн тӧроезКарлэн тӧроез тодэ вайытӥз, 2021-тӥ арын Ижын йӧскалык ӵектосъя укмыс сюрес люкетъёсты тупатъяны чакламын. Озьы ик тротуаръёс но лэсьтозы. Со сяна, «Пешеходный Ижевск» ӵектос улсын 63 тротуаръёсты выльдозы.  Тегъёс: Авто чаклан сюресъёс тупатъянужъёс ОлегБекмеметьев АлексейГорбачёв  